ועדת הכספים, כנסת 17, פרוטוקול מספר 945, 2008-12-24 11:00

אבישי ברוורמן: קיימנו סדרה של ישיבות בנוגע למצב של רשות השידור.

אבישי ברוורמן: התבשרנו שהעסק קרוב לפתרון ושלקראת החגים הבאים עלינו לטובה בשנה הבאה הבעיה תיפתר.

אבישי ברוורמן: בעולם שבו אנחנו נשלטים על ידי האח הגדול, נשלטים על ידי רייטינג שהופך ונעשה זול וטלוויזיה שמשרתת את המכנה המשותף הנמוך ביותר ואת דרגת הגירוי הגבוהה ביותר של המציצנות אנחנו זקוקים לרשות שידור ציבורית איכותית שתשמור על איכות.

ראובן ריבלין: האם רשות שידור ציבורית יכולה להיות דוקטרינרית?

אבישי ברוורמן: אני רוצה לקבל דיווח.

ערן הורן: הרפורמה היא מערכת הסכמית שמחייבת חתימה סימולטנית עם 3 גורמים - שני ארגוני עובדים, משרד האוצר והבנקים.

ערן הורן: נכון להיום אנחנו מסוכמים עם משרד האוצר.

ערן הורן: יש טיוטה משפטית כמעט מוסכמת של הסכמי פרישה עם ארגוני העובדים.

ערן הורן: אנחנו מקווים בתקופה הקרובה להגיע איתם להבנות בנושא.

אבישי ברוורמן: מה זאת אומרת בתקופה הקרובה?

ערן הורן: אנחנו מקווים שב-3,4 השבועות הקרובים נגיע להבנות בנושא השכר העתידי.

ערן הורן: הסכם הפרישה מסדיר את תנאי הפרישה של אותם 700 עובדים שאמורים לפרוש.

ערן הורן: לגבי הנשארים צריך להיות הסכם שכר.

אבישי ברוורמן: מה מעכב כרגע?

ערן הורן: הסכמי השכר העתידיים.

ערן הורן: יש עוד עבודה שצריך לעשות.

ערן הורן: יחד עם אנשי האוצר אנחנו עושים סיבוב בכל הבנקים כדי לנסות ולסגור את חבילת המימון.

ערן הורן: זה לא הזמן הטוב ביותר להגיע לבנקים.

אבישי ברוורמן: אני חושב שהבנקים צריכים להבין את חשיבות הנושא.

אבשלום וילן: האם אין פה ניסיון של כל הגורמים לבצע טרפוד על ידי כך שמחכים לממשלה הבאה?

אחיה גינוסר: אנחנו התקדמנו הרבה בנושא.

אחיה גינוסר: היו עיכובים שונים ומשונים.

אחיה גינוסר: את עניין הפרישה אפשר יהיה לסיים בשבוע הקרוב.

אחיה גינוסר: זה עכשיו בנקודות אחרונות שאני מאמין שניתנות לפתרון.

אחיה גינוסר: היה איזה ניסיון להפעיל לחץ כדי שנחתום על משהו שכארגון מקצועי קשה לחתום עליו.

אחיה גינוסר: אני מאמין שנוכל להתגבר על זה ולהגיע להסכם הזה.

אבישי ברוורמן: אני מאוד שמח לשמוע את זה.

אבישי ברוורמן: רבותי, בהצלחה.